**SELETUSKIRI**

***Mulgi Vallavolikogu 21.02.2018 määruse nr 13 „Mulgi valla eelarvest sotsiaaltoetuste taotlemise, määramise ja maksmise kord“ muutmine***

Määruse muudatuse põhjus: sotsiaalvaldkonnas toimus Sotsiaalkindlustusameti poolt järelevalve, mille tulemusel saime soovitusi sotsiaalteenuste määruste muudatusteks, et määrused oleksid kooskõlas sotsiaalhoolekande seadusega. Seoses täisealise isiku hooldamise korra muudatusega on vajalik muuta ka toetuste määramise korda.

Määruse sisu: määrus reguleerib Mulgi valla eelarvest sotsiaaltoetuste taotlemise, määramise ja maksmise korra.

Määruse muudatuse mõju: seoses Mulgi Vallavolikogu 27.09.2022 määruse nr 16 „Täisealise isiku hoolduse tagamise kord Mulgi vallas“ muutmisega on vajalik muuta ka „Mulgi valla eelarvest sotsiaaloetuste taotlemise, määramise ja maksmise korda“. Määruse § 13 lõige 2 tühistatakse. Kehtivas määruses on: (2) Hooldajatoetuse arvestamise alused
Hooldajatoetust puudega isiku hooldajale arvestatakse järgmiselt:
  1) 3-16-aastase keskmise, raske või sügava puudega lapse seaduslikule esindajale või perekonnas hooldajale;
  2) 16-18-aastase raske või sügava puudega lapse seaduslikule esindajale või perekonnas hooldajale;
  3) Raske ja sügava puudega täisealise isiku, kellel puudub seadusejärgne ülalpidaja või ülalpidajal puuduvad hoolduseks vajalikud vahendid, hooldajale.

Vastavalt sotsiaalhoolekande seadusele saavad taotleda nii täiskasvanud, kui ka lapsed olenemata raskusastmest hooldust.

§ 14 lõike 1 tekst asendatakse „Puudega lapse hooldajatoetuse taotlemiseks esitab puudega lapse seaduslik esindaja või perekonnas hooldaja avalduse vallavalitsusele.“, kehtivas määruses on „Puudega lapse hooldajatoetuse taotlemiseks esitab puudega lapse seaduslik esindaja või perekonnas hooldaja avalduse koos vajalike lisadokumentidega vallavalitsusele.“. Lõike 2 tekst asendatakse „Puudega täisealise isiku hooldajatoetuse taotlemiseks esitab hooldaja ja/või hooldatav avaldused vallavalitsusele.“, kehtivas määruses on „Puudega täisealise isiku hooldajatoetuse taotlemiseks esitavad hooldaja ja hooldatav avaldused koos vajalike lisadokumentidega vallavalitsusele.“. Lõike 3 tekst muudetakse „Pärast avalduse esitamist viib sotsiaaltööspetsialist läbi hooldusvajaduse hindamise, mille tulemus fikseeritakse kirjalikult.“, kehtivas määruses on „Pärast avalduse ja lisadokumentide laekumist viib sotsiaaltööspetsialist läbi hooldusvajaduse hindamise, mille tulemus fikseeritakse kirjalikult.“ Kehtivas määruses on arusaamatu milliseid lisadokumente vallavalitsusele esitama peab ning lisaks lõike 2 tekst kohustab esitama hooldajat ja hooldatavat avaldusi koos.

Tühistatakse § 15 lõike 2 punkt 2, 3 ja 4. Kehtivas määruses on reguleeritud hooldaja määramise tähtaega 2) keskmise, raske ja sügava puudega hooldatava 16-aastaseks saamiseni; 3) raske ja sügava puudega hooldatava 18 aastaseks saamiseni; 4) muudel põhjustel, kui on põhjendatud eeldada hooldamise tähtajalisust. Hooldajatoetust on õigus saada üldiselt hooldatava puude raskusastme kehtivuse lõpptähtajani ning seda reguleerib esimene punkt.

Määrus kehtestatakse kohaliku omavalitsuse korralduse seaduse § 22 lõike 2 alusel ja sotsiaalhoolekande seaduse § 26 alusel.

Määruse eelnõu algatamise kuupäev on 25.04.2023

Määrus on kavandatud jõustuma üldises korras, kolmandal päeval pärast Riigi Teatajas avaldamist.

Seletuskirja koostaja:

Liana Andruško

sotsiaalnõunik